DOI: 10.14457/tu.the.2017.1439
title: สมรรถนะเชิงการแข่งขันของบุคลากรโรงแรมในภูมิภาคอาเซียน

description: การวิจัยครั้งนี้มีวัตถุประสงค์ เพื่อวิเคราะห์สมรรถนะการแข่งขันของบุคลากรโรงแรมไทยในเชิงเปรียบเทียบกับบุคลากรอาเซียนและประเมินสมรรถนะของบุคลากรโรงแรม                   ในระดับประเทศและระดับสถานประกอบการของตนเอง เครื่องมือที่ใช้ในการรวบรวมข้อมูลในครั้งนี้ ใช้แบบสอบถาม   ประชากรที่ใช้ในการศึกษา ได้แก่ ผู้จัดการส่วนหน้าจากโรงแรมในเขตจังหวัดประจวบขีรีขันธ์ จำนวนทั้งหมด  343 แห่ง   กลุ่มตัวอย่างในการศึกษาครั้งนี้ ได้แก่ผู้จัดการส่วนหน้า โดยกำหนดขนาดหลุ่มตัวอย่างด้วยการใช้สูตร ทาโร ยามาเน่ (Taro Yamane) ได้กลุ่มตัวอย่าง 128  แห่ง เพื่อความแม่นยำของการประมาณค่าพารามิเตอร์ของประชากร ผู้วิจัยจึงเพิ่มขนาดกลุ่มตัวอย่างให้เป็น 180 แห่ง  สถิติที่ใช้ในการวิจัย อาศัยสถิติที่ไม่อิงกับพารามิเตอร์ของประชากร (Nonparametric Statistics) ในการอนุมานผลต่างของค่าเฉลี่ย ทั้งนี้เพื่อหลีกเลี่ยงปัญหาเกี่ยวกับข้อจำกัดทางทฤษฎีเกี่ยวกับพารามิเตอร์ของประชากร วิธีการอนุมานที่ใช้ 2 วิธี ได้แก่ Mann-witney U และ Kruskal Wallis สำหรับการอนุมานความแตกต่างของระดับค่าคะแนน (Score) ที่สังเกตจากประชากร (Observation From Population) สองกลุ่มและมากกว่าสองกลุ่มตามลำดับผลการวิจัยพบว่า สมรรถนะการแข่งขันของบุคลากรโรงแรมไทยในเชิงเปรียบเทียบกับบุคลากรอาเซียน ผลการประเมินทั้ง 3 ด้าน พบว่าสมรรถนะเชิงการแข่งขันของบุคลากรโรงแรมของประเทศในภูมิภาคอาเซียนในด้าน การบริการต้อนรับส่วนหน้าที่มีสมรรถนะดีที่สุดเกี่ยวกับบุคลิกภาพของบุคลากร  เกี่ยวกับทัศนคติที่ดีต่อการทำงาน และเกี่ยวกับการสร้างความสัมพันธ์ที่ดีกับผู้ใช้บริการ ได้แก่บุคลากรโรงแรมในประเทศไทย  ส่วนสมรรถนะดีที่สุดเกี่ยวกับความสามารถในการแก้ไขปัญหาเฉพาะหน้า  เกี่ยวกับความสามารถในการใช้เทคโนโลยี และเกี่ยวกับความสามารถในการใช้ภาษาอังกฤษ ประเทศสิงคโปร์ดีที่สุด  ด้านการบริการแม่บ้านที่มีสมรรถนะดีที่สุดเกี่ยวกับบุคลิกภาพของบุคลากร เกี่ยวกับมาตรฐานความสะอาด เกี่ยวกับความสามารถในการใช้ศิลปะการตกแต่ง และเกี่ยวกับกิริยามารยาทและนิสัยในการทำงาน ได้แก่ บุคลากรโรงแรมในประเทศไทย รองลงมาสมรรถนะเกี่ยวกับบุคลิกภาพของบุคลากร ความสามารถในการใช้ศิลปะการตกแต่ง และกิริยามารยาทและนิสัย ได้แก่ บุคลากรโรงแรมประเทศสิงคโปร์ ส่วนสมรรถนะเกี่ยวกับมาตรฐานความสะอาด รองลงมาได้แก่บุคลากรโรงแรมประเทศพม่า ส่วนบุคลากรโรงแรมประเทศที่มีสมรรถนะดีที่สุด เกี่ยวกับความสามารถในการใช้ภาษาอังกฤษ และเกี่ยวกับความสามารถในการประสานงาน ได้แก่บุคลากรโรงแรมประเทศสิงคโปร์ ด้านการบริการอาหารและเครื่องดื่มที่มีสมรรถนะดีที่สุดเกี่ยวกับการบริการแขก เกี่ยวกับความสามารถในการประสานงาน  เกี่ยวกับการต้อนรับแขก  เกี่ยวกับความรู้เรื่องอุปกรณ์ในการประกอบอาหาร  เกี่ยวกับความสามารถในการจัดโต๊ะ เกี่ยวกับความสามารถในการผลิตอาหาร และเกี่ยวกับความสามารถในการจัดตกแต่งอาหาร ได้แก่ บุคลากรโรงแรมในประเทศไทย สมรรถนะดีที่สุดเกี่ยวกับทักษะในการปรุงอาหาร ได้แก่บุคลากรโรงแรมในประเทศไทยและสิงคโปร์ สมรรถนะดีที่สุดเกี่ยวกับความสามารถในการใช้ภาษาอังกฤษ ได้แก่ บุคลากรโรงแรมในประเทศสิงคโปร์ และสมรรถนะดีที่สุดเกี่ยวกับความสามารถในการควบคุมวัตถุดิบการผลิต เกี่ยวกับสมรรถนะในการป้องกันอุบัติเหตุที่เกิดในครัว  เกี่ยวกับความรู้เรื่อง โภชนาการและอาหาร และเกี่ยวกับความรู้ในเรื่องอุปกรณ์ครัว ได้แก่บุคลากรโรงแรมในประเทศสิงคโปร์                  การประเมินสมรรถนะการแข่งขันของบุคลากรโรงแรมไทยในภาพรวมแต่ละด้าน ส่วนมากสมรรถนะแผนกบริการต้อนรับส่วนหน้า และแผนกบริการอาหาร อยู่ในระดับดีมาก และสมรรถนะแผนกบริการแม่บ้าน อยู่ในระดับดี ส่วน  การประเมินสมรรถนะการแข่งขันของบุคลากรโรงแรมตนเอง ผลประเมินสมรรถนะการแข่งขันของบุคลากรโรงแรมตนเอง  ในภาพรวมแต่ละด้าน ส่วนมากสมรรถนะแผนกบริการต้อนรับส่วนหน้า และแผนกบริการอาหาร อยู่ในระดับดีมาก และสมรรถนะแผนกบริการแม่บ้าน อยู่ในระดับปานกลาง